L'Ajuntament de Sagunt instal·la un Canal de Natació al Port de Sagunt
12 de setembre 2018

​

L'Ajuntament de Sagunt instal·la per primera vegada un canal de natació en la platja del Port de Sagunt. El canal, de 600 metres de llarg i 10 metres d'amplària, s'inicia en el lloc de socorrista de la plaça de la Concòrdia i arriba fins al Pantalan. El canal romandrà habilitat fins el mes d'octubre i s'obrirà de nou en maig.

Este carril estarà senyalitzat en les entrades de la platja amb cartells que contenen recomanacions per als usuaris, entre les quals que s’utilitze en cas de tindre bon nivell de natació, en condicions climàtiques i meteorològiques adequades i atenir-se sempre a les limitacions del carril per garantir-ne un nivell òptim de seguretat.

Este canal de natació dóna resposta a una gran demanda d'aficionats que podran practicar la natació en mar obert i oferir així noves possibilitats a esta disciplina sense interrompir la zona de bany. El canal està instal·lat en paral·lel a la platja a 190 metres de la costa i senyalitzat per una línia de 8 boies de color groc separades cada 75 metres, de manera que els nadadors poden saber quants metres han recorregut de forma ràpida i senzilla.

![](/media/j2deqppg/84cartel_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-instal-la-un-canal-de-natació-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-instal-la-un-canal-de-natació-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-instal-la-un-canal-de-natació-al-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-instal-la-un-canal-de-natació-al-port-de-sagunt/)